《寄题北海文举堂》
宋代·苏过

巨君窃汉玺，如取鸿毛轻。孟德老且死，不见奸业成。

乃知朝无老，谁惮百公卿。一夫能仗节，介然屹长城。

忠义国所托，安危与之并。吾于文举见，坐折奸邪萌。

谁能搏猛虎，乃用尺箠婴。义气横宇宙，不烦尺寸兵。

悲哉天所坏，一木难扶倾。枭鸾不两立，夫子安得生。

中原竟分裂，三姓鼎足争。当知千载后，高名独峥嵘。

使君定不凡，论友古豪英。作堂追馀烈，岂祇求空名。

废卷屡叹息，孤忠谁发明。玉石痛俱烬，鲸鲵脱诛烹。

嗟余志谬懦，怒发犹冲缨。九原不可作，涕泪徒纵横。

作者简介：（1072—1124）眉州眉山老，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，老称“小坡”。有《斜川集》。